เพิ่งเคยมาทานค่ะ เห็นร้านเด่น คนเยอะดี หิวมากๆก็เลยลองแวะทานดูค่ะ 

จริงๆไม่ได้คาดหวังว่าจะรสชาติจะอร่อยเด็ดอะไรมากมาย แต่พอสั่งๆไป อาหารมาเร็วมากค่ะ สั่งไปไม่ถึง 5 นาทีอาหารก็เริ่มทยอยมาแล้วค่ะ 

อย่างแรกที่มาเร็วมากคือปูดองค่ะ ไม่เคยทานมาก่อน แต่เห็นเป็นเมนูเด็ดอยู่ในชื่อร้านด้วย เลยลองสั่งมา ปรากฏว่าอร่อยเด็ดมากค่ะ ไม่คาวเลยสักนิดเดียว เนื้อปูหวานมาก น้ำจิ้มเด็ดมาก มันเริ่ดตรงนี้ ออกหวาน รสจัด ไม่เผ็ดมาก ทานเพลินๆ เผลอๆไปสองจานค่ะ ราคาจานละ 120 บาท ถือว่าคุ้มค่ะ

อาหารอื่นๆก็รสชาติดีค่ะ อร่อยมาก เป็ดพะโล้อร่อยมาก เป็ดไม่เหนียว ไม่เหม็นสาบค่ะ แกงส้มชะอมกุ้งก็อร่อยค่ะ เราชอบมาก รสชาติจัดดี แนะนำเลยนะคะ

เราชอบตรงที่อาหารที่นี่ทำรสจัดค่ะ รสจัดในที่นี้คือเข้มข้น กลมกล่อมนะคะ ไม่เผ็ดมาก คือเราไม่ชอบทานเผ็ดค่ะ รู้สึกว่าอาหารที่เผ็ดมันทานแล้วทรมานค่ะ 555 แต่สำกรับที่นี่โอเคเลย โดนใจสุดๆ ทำรสจัดโดยที่ไม่เน้นรสเผ็ด และอร่อยมากๆด้วยค่ะ

เท่าที่อ่านมาเหมือนจะดีใช่ไหมคะ แน่นอนค่ะว่าต้องมีส่วนที่แย่ สำหรับเรา เราว่าที่นี่แย่ตรงการบริการค่ะ อาหารอร่อยแต่บริการแย่มาก แล้วเราก็ซีเรียสกับเรื่องพวกนี้ด้วย เริ่มตั้งแต่แรกที่ดูไม่ค่อยสนใจเรานัก สั่งอาหารไปก็ไม่ทวนรายการซ้ำ แล้วมันทำให้เราได้อาหารที่เราไม่ได้สั่งมาค่ะ และระหว่างทานอาหารก็เรียกยากมากค่ะ ทั้งที่มีพนักงานเยอะมากๆ เหนื่อยใจค่ะ เจอบริการแบบนี้

แต่ถ้าใครไม่ซีเรียสก็แนะนำเลยค่ะ อาหารอร่อยใช้ได้ มาแล้วอย่าลืมสั่งปูดองด้วยนะคะ เด็ดจริงงงงง !!